Številka: 011-0003/2020

Datum: 09.06.2022

**OBČINSKI SVET**

**OBČINE PREVALJE**

**ODGOVORI NA POBUDE IN VPRAŠANJA**

**podana na 26. redni seji Občinskega sveta Občine Prevalje dne 26.05.2022**

**Občinski svetnik Zdravko Fajmut je podal naslednjo pobudo:**

Predlaga, da bi se naredil razvid stroškov (koliko bo dejavnosti, koliko klubov, stroški elektrike…in podobno) obratovanja Parka Jezero in plezalnega centra. Pri vsaki investiciji se mora vedeti, s kakšnimi stroški se bo delalo.

***ODGOVOR:*** ***Župan na seji odgovori, da so bili hkrati z izdelavo projekta ocenjeni tudi stroški obratovanja, ki jih bo potrebno zaradi rasti cen energentov novelirati. Objekt bo na področju električne energije v veliki meri samooskrben, saj bo imel sončno elektrarno. Tudi ocena drugih stroškov je znana.***

**Občinski svetnik Bogdan Pupavac je podal naslednjo vprašanje:**

Pove glede investicije Park Jezero in plezalni center, da so se že dodala občinska sredstva, nekje 75.000 EUR za dokumentacijo, pa tudi zemljišče se je dokupovalo, v vrednosti nekje 240.000 EUR, zaradi tega, ker se potrebuje več prostora za šolski okoliš. Pri prikazu financiranja mu matematično ne gre skupaj… 2.400.000 EUR, 2.000.000 EUR in 1.000.000 EUR, investicija pa je 7.000.000 EUR.

***ODGOVOR:*** ***Župan na seji odgovori, da je investicija brez Hiše Jezero 6.000.000 EUR, od Eko sklada se pridobijo sredstva v višini cca. 500.000 EUR, od Ministrstva za izobraževanje, znanost in šport se dobijo sredstva v višini cca. 2.400.000 EUR, od donacij pa cca. 2.000.000 EUR, to pomeni skupaj cca. 5.000.000 EUR. To je nepovraten denar. Zemljišče se ni odkupilo zaradi plezalnega centra, odkupilo se je že prej in se še bo dokupovalo zaradi potreb šole. Tudi, če ne bi bilo plezalnega centra, se bi to zemljišče odkupilo. Nekatere stvari so se finančno likvidnostno premostile, zaenkrat so upravičeni stroški, ki se bodo pokrili iz teh dohodkov, ki pridejo. Iz proračuna naj ne bi porabili nič sredstev za ta projekt. Zaenkrat je torej 5.000.000 EUR za to investicijo, pričakuje pa se še sklep za 1.000.000 EUR.***

**Občinski svetnik Bernard Pačnik je podal naslednji vprašanji:**

Zanima ga, če se letos planirajo Jesenska srečanja.

***ODGOVOR: Župan na seji odgovori, da so jesenska srečanja planirana v polnem obsegu. Po dveh letih je čas, da se poskrbi za zabavo. Bo pa sprememba pri večeru starejših, upokojencev in invalidov, in sicer bo ta pogostitev na semanji dan ob 13. uri v šotoru in ne več zvečer. Jesenska srečanja se začnejo dne 2.9. in trajajo do 11.9.2022.***

Zanima ga tudi, kako je s končanjem ceste skozi Prevalje. Lahko bi se začela delati začetna ograja, spodaj v Spodnjem kraju.

***ODGOVOR: Župan na seji odgovori, da so monterji ograje drugi, ampak in da se bo le-ta postavljala ob zaključnih delih izvedbe projekta.***

**Občinska svetnica Marija Šušel je podala naslednjo pobudo:**

Predlaga, da se predvidi rešitev na odcepu od glavne ceste proti Lešam. Pred mostom je jašek in se je vse usedlo.

***ODGOVOR: Župan na seji odgovori, da mora HIS zaključiti, saj to traja že od meseca novembra 2021.***

**Občinski svetnik Andrej Stermec je podal naslednja vprašanja:**

*Glede projekta Park Jezero in plezalni center pove, da je bilo rečeno, da se sprejemajo samo DIIP-i in je bilo predstavljeno, da se bo potem investicija na občinskem svetu posebej potrjevala. Rdeča nit Parka Jezero je bila vedno Hiša Jezero, zdaj pa tega projekta ni nikjer. Plezalni center se je podražil za cca. 2.000.000 EUR, Hiše Jezero pa ni nikjer. Kar naenkrat bo izginil še Park Jezero.*

***ODGOVOR: Župan glede hiše Jezero odgovori, da je bila dilema, ali se naredi obnova gospodarskega poslopja ali pa se izgradi nov objekt. Nič ni izginilo, vse ostane, kot je bilo zamišljeno.***

*Zanima ga tudi za projekt Črešnik – Mikl, ker ni slišal, da bi ga župan omenil.*

***Župan na seji odgovori, da pričakujemo pogodbo.***

*Zanima ga tudi glede dokapitalizacije podjetja Kocerod. Naj se uvrsti na naslednjo sejo in se ne zavlačuje. Če se to ne bo naredilo do presečnega datuma, se lahko izgubi okoljevarstveno dovoljenje.*

***ODGOVOR: Občina Prevalje je v predlogu Odloka o spremembi Odloka o proračunu Občine Prevalje za leto 2022 (Rebalansu I.) upoštevala v bilanci B dokapitalizacijo v višini 153.430,67 €. Za realizacijo sklepa o dokapitalizaciji notarskega zapisa notarja se morajo pozitivno opredeliti vse občine lastnice.***

**Občinski svetnik Štefan Peršak je podal naslednjo pobudo:**

*Predlaga, da bi se v Šentanelu v parku pri spomeniku namestil koš za smeti.*

***ODGOVOR: Občina bo pristopila k realizaciji pobude.***

**Občinski svetnik David Kavtičnik je podal naslednje vprašanje:**

*Zanima ga, če se je že kaj rešilo glede otroškega igrišča na Lešah.*

***ODGOVOR: Občina bo pristopila k ureditvi otroškega igrišča in nabavi igral.***

**Občinski svetnik Aleksander Ristič je podal naslednje vprašanje:**

Zanima glede košnje ob cestah, saj je na Stražišču trava že na cesti.

***ODGOVOR: Župan na seji pove, da bo opozoril koncesionarja.***

**Občinska svetnica Tatjana Ladinek je podala naslednje vprašanje:**

Zanima jo glede vrtca in vpisa v vrtec, saj je menda več otrok vpisanih v vrtec, kot sprejetih. Upa, da bi se do septembra našla rešitev, da prevaljski otroci ne bi ostali brez možnosti vstopa v ta vrtec.

***ODGOVOR: Župan na seji pove, da bo čez poletje pripravljena začasna rešitev, v pripravi pa je projekt za prizidek vrtca za 2 novi igralnici. Naslednje leto naj bi se ta prizidek tudi zgradil.***

Bogdana Pupavca zanima, ali bosta dovolj 2 novi igralnici. Poda predlog, da se razmisli mogoče raje o treh igralnicah.

***Župan odgovori, da sta glede na projekcije zaenkrat dovolj 2 igralnici. V primeru, da bo potreba večja, bo občina iskala druge rešitve, saj v tem prostoru ni možno narediti več igralnic.***

Tajnik občine:

Danilo Vute, univ. dipl. politolog